วันเสาร์ที่ 15 ตุลาคม 2565
"ทิพานัน" ย้อนเพื่อไทยนโยบายเศรษฐกิจล้าหลัง เลื่อนลอยล่าช้า  โชว์ผลงาน EEC ดึงดูดนักลงทุนต่างชาติ  3 ไตรมาสแรกปี65  มูลค่ากว่า 4หมื่นล้านบาท  ชู 4ปี งบลงทุนเกินเป้า 1.8 ล้านล้านบาท
"ทิพานัน" ย้อนเพื่อไทยนโยบายเศรษฐกิจล้าหลัง เลื่อนลอยล่าช้า  โชว์ผลงาน EEC ดึงดูดนักลงทุนต่างชาติ  3 ไตรมาสแรกปี65  มูลค่ากว่า 4หมื่นล้านบาท  ชู 4ปี งบลงทุนเกินเป้า 1.8 ล้านล้านบาท  เงินไหลเข้าประชาชนทุกพื้นที่ทั้งทางตรงและทางอ้อม
วันนี้(15ต.ค.65)น.ส.ทิพานันศิริชนะรองโฆษกประจำสำนักนายกรัฐมนตรีเปิดเผยว่าในช่วง 3ไตรมาสที่ผ่านมา(ม.ค. -ก.ย.)ของปี2565มีการอนุญาตให้คนต่างชาติเข้ามาลงทุนประกอบธุรกิจในประเทศไทยจำนวน436ราย โดยในจำนวนนี้มีนักลงทุนชาวต่างชาติที่สนใจลงทุนในพื้นที่EECจำนวน80รายคิดเป็น 18 % ของจำนวนนักลงทุนทั้งหมดโดยมีมูลค่าการลงทุนในพื้นที่EECกว่า40,555ล้านบาทคิดเป็น 41 %ของเงินลงทุนทั้งหมดสะท้อนถึงความสำเร็จของEECในส่วนการดึงดูดนักลงทุนและเม็ดเงินเข้ามาลงทุนไหลเข้าสู่ประเทศ
น.ส.ทิพานันกล่าวว่าโดยในช่วง4ปีที่ผ่านมาแม้โครงการจะเผชิญอุปสรรคปัญหาต่างๆจากวิกฤตการณ์แพร่ระบาดของเชื้อไวรัสโควิด-19วิกฤติเศรษฐกิจโลกสถานการณ์สู้รบในยูเครนและผลกระทบต่อราคาพลังงานแต่ในพื้นที่EECกลับมีผลสำเร็จที่เป็นรูปธรรมโดยมีงบลงทุนสูงถึง1.8ล้านล้านบาทเกินจากเป้าหมายในแผนแรกของEECที่กำหนดไว้1.7ล้านล้านบาทใน5ปี
น.ส.ทิพานันกล่าวว่าในกรณีที่พรรคเพื่อไทยโดยผอ.ศูนย์นโยบายพรรคได้กล่าวถึงนโยบาย EECโดยเปรียบเทียบกับนโยบาย"เขตธุรกิจใหม่" 10ข้อของพรรคเพื่อไทยนั้น จึงขอชี้แจงให้สังคมรับทราบข้อเท็จจริง เพื่อไม่ให้ประชาชนสับสนและเสียโอกาสดังนี้
1.อีอีซี ได้สร้างระบบนิเวศน์ใหม่ทั้งระบบแล้วมีการวางโครงสร้างพื้นฐานทั้งทางกายภาพและเทคโนโลยีดิจิทัล และยังมีสิทธิประโยชน์เสนอให้นักลงทุนโดยเฉพาะครอบคลุมการแก้ไขตั้งแต่ต้นตอเรื่องการลงทุนมีสิทธิประโยชน์ชุดใหม่และมีกลไกแก้ไขกฎหมายให้ทันสมัยอยู่แล้วไม่จำเป็นต้องสร้างกฎหมายธุรกิจชุดใหม่ที่สร้างความล่าช้าในการนำมาใช้ตามที่เพื่อไทยเสนอที่ไม่รู้ว่าจะเอื้อประโยชน์ให้กลุ่มตระกูลใดเป็นการเฉพาะหรือไม่
2.อีอีซีมีกฎหมายพิเศษในอีอีซีคือกฎหมายเพื่อส่งเสริมสิทธิประโยชน์และยังครอบคลุมทุกด้าน เช่นใบอนุญาตที่ดินทำกินป้องกันการผูกขาดและการแข่งขันทางการค้าการนำเข้าส่งออกแรงงานวีซ่าภาษีสิทธิประโยชน์ธุรกรรมการเงินทรัพย์สินทางปัญญาระบบยุติธรรม ดังนั้นจึงขอให้ทีมงานเพื่อไทยศึกษาพรบ.เขตพัฒนาพิเศษภาคตะวันออก2561ให้ละเอียดโดยเฉพาะหมวด4การพัฒนาเขตพัฒนาพิเศษภาคตะวันออกและหมวด5เขตส่งเสริมเศรษฐกิจพิเศษ และอีอีซีไม่มีปัญหาการบังคับใช้กฎหมายมีการพิจารณาปลดล็อกกฎเกณฑ์ที่เป็นอุปสรรคมาโดยตลอด
3.อีอีซีมีการส่งเสริม12อุตสาหกรรมเป้าหมาย(S-curve industries)ที่จะสร้างศักยภาพความสามารถเทคโนโลยีของประเทศ และทักษะฝีมือของแรงงานไทยให้เพิ่มขึ้น และมีการสนับสนุนเปิดโอกาสทุนย่อยและSMEs จึงไม่มีการผูกขาดอุตสาหกรรมใด
4.อีอีซีมีสิทธิประโยชน์ด้านการทำธุรกรรมการเงินระหว่างประเทศซึ่งอยู่ในขั้นตอนการพัฒนารูปแบบและเงื่อนไขเพื่อทันต่อการใช้งานและให้เข้ากับสถานการณ์การเงินทั่วโลก เข่นขณะนี้ธนาคารแห่งประเทศไทยก็ได้เตรียมทดสอบระบบเงินบาทดิจิทัลแล้
5.อีอีซีมีแผนพัฒนา8แผนครบวงจรซึ่งแต่ละแผนจะเชื่อมโยงกันนำไปสู่การพัฒนาพื้นที่อย่างสมบูรณ์แบบเป็นรูปธรรมและยั่งยืนในทุกมิติดังนั้นที่กล่าวหาว่า“อีอีซีคือจิกซอว์ไม่ครบวงจร”จึงเป็นข้อวิจารณ์ของพรรคเพื่อไทยที่ขาดความรู้สิ่งที่กล่าวอ้างว่า“จะมี”ในเขตธุรกิจใหม่นั้นเป็นสิ่งที่รัฐบาลขณะนี้รองรับไว้หมดแล้วและเกินกว่าที่เพื่อไทยคิดไปมากดังนั้นที่กล่าวหาว่าอีอีซีเน้นมิติเดียวขาดกลไกนอกเหนือจากสิทธิประโยชน์ในการดึงเงินต่างชาติจึงไม่ถูกต้อง
6.อีอีซีเป็นศูนย์กลางการคมนาคมและโลจิสติกส์ของภูมิภาคเอเชียอย่างครบวงจรซึ่งจะเชื่อมตลาดโลกได้อย่างรวกเร็วคล่องตัวจะเห็นได้จากการพัฒนาโครงสร้างพื้นฐานระบบการคมนาคมแบบไร้รอยต่อทั้งทางอากาศทางบกทางน้ำดังนั้นจึงเป็นการขยายตลาดได้อย่างมีประสิทธิภาพสูงสุดสิ่งที่พรรคเพื่อไทยกล่าวอ้างว่าอีอีซีไม่ตลาดเล็กจึงไม่จริง
7.อีอีซีกำหนดระเบียงเศรษฐกิจพิเศษทั้ง4ภาคที่กำหนดประเภทอุตสาหกรรมของแต่ละภาคเพราะต้องการดึงศักยภาพที่พร้อมและเอกลักษณ์ของแต่ละท้องถิ่นเพื่อพัฒนาเศรษฐกิจจากฐานรากตามศักยภาพในท้องถิ่นนั้น ทำให้การพัฒนาเศรษฐกิจทั้งประเทศเชื่อมโยงกับอีอีซีอย่างเป็นระบบการลงทุนโครงสร้างพื้นฐานในย่านอีอีซีจะได้โฟกัสระบบต่างเฉพาะทาง หากใช้แผนของพรรคเพื่อไทยที่เขตธุรกิจใหม่เปิดกว้างครอบคลุมทุกอุตสาหกรรมก็จะเกิดความซ้ำซ้อนสะเปะสะปะไม่ได้ดึงศักยภาพการใช้ประโยชน์ในเชิงพื้นที่มาใช้เลยเป็นแผนการพัฒนาที่ลงทุนมากผลตอบแทนน้อย
8.อีอีซีสิทธิประโยชน์ต่างๆที่ดึงดูดนักลงทุนต่างชาติเข้ามาลงทุนในพื้นที่EECเพียงเท่านั้น แต่ประชาชนในพื้นที่ใกล้เคียงและภาพรวมของประเทศยังได้รับประโยชน์จากนโยบายดังกล่าวที่จะได้มีโครงสร้างพื้นฐานระดับโลกระบบสาธารณสุขระบบสาธารณูปโภคที่ทันสมัย มีโอกาสมีงานทำและรายได้ที่ดีขึ้นเกิดการพัฒนาเศรษฐกิจชุมชนยกระดับคุณภาพชีวิตอีกทั้งยังเกิดการมีส่วนร่วมเช่น อีอีซีสแควร์บัณฑิตอาสาเยาวชนต้นแบบโครงการต้นแบบสวนภาษาอังกฤษและจีนหลักสูตรอีอีซีกับการบริหารองค์การปกครองส่วนท้องถิ่นโดยคาดการณ์ว่าไทยจะเติบโตแบบก้าวกระโดดอย่างน้อย5%ต่อปี
9.อีอีซีมีกฎหมายพิเศษในอีอีซีที่เพื่อส่งเสริมการลงทุนปลดล้อคการข้อจำกัดและยังได้สิทธิประโยชน์และครอบคลุมทุกด้านอย่างเป็นธรรมและง่ายต่อการลงทุน
10.อีอีซีปัจจุบันมีโครงสร้างพื้นฐานรองรับการลงทุนไว้แล้วตามนโยบายและพื้นที่การลงทุนแต่ละพื้นที่ ทำให้รองรับผู้ลงทุนและเงินลงทุนทั้งในและนอกประเทศอย่างไร้ขีดจำกัดได้ทันที
น.ส.ทิพานันกล่าวว่าการที่พรรคเพื่อไทยเสนอนโยบายด้านเศรษฐกิจที่ต้องมีการวางโครงสร้างใหม่ กฎหมายใหม่ เงื่อนไขใหม่ ทำความเข้าใจนักลงทุนใหม่ประชาชนจะสามารถพิจารณาเองได้ว่า จะต้องใช้ระยะอีกกี่สิบปี ไม่อยู่บนพื้นฐานข้อเท็จจริงเลื่อนลอยล้าหลัง รวมถึงระยะเวลาจริงในการฟื้นฟูเศรษฐกิจจึงอยากให้พรรคเพื่อไทยศึกษาพรบ.เขตพัฒนาพิเศษภาคตะวันออก2561ให้ละเอียดรอบคอบก่อนเปรียบเทียบวิจารณ์เพราะสิ่งที่รัฐบาลโดยพล.อประยุทธ์ ได้วางแผนและทำล้ำหน้าและทันสมัยไปมากกว่าที่เปรียบเทียบแล้วที่สำคัญยังโปร่งใสไม่มีทุจริตเอื้อตระกูลใดตระกูลหนึ่งด้วย
"สิ่งที่พรรคเพื่อไทยต้องตระหนักก่อนหาเสียงคือในความเป็นจริง EEC นั้นได้เริ่มแล้วและมีแนวโน้มที่สดใสครอบคลุมการพัฒนาเชิงโครงสร้างไปทุกจังหวัดเช่นการคมนาคมการวางระบบ5Gที่รวดเร็วที่สุดครอบคลุมมากสุดในอาเซียนเพื่อเข้าพื้นที่และลงทุนอีอีซี ซึ่งขณะนี้ก็มีนักลงทุนเข้ามาอย่างต่อเนื่อง จะสร้างโอกาสให้ไทยกลับมาเติบโตแบบก้าวกระโดด ยิ่งหากรัฐบาลได้เดินหน้าต่อเนื่องอย่างไม่หยุดยั้ง จะสร้างเม็ดเงินเข้าไหลเข้ากระเป๋าประชาชนได้อย่างมั่งคั่งเป็นรูปธรรมทันเวลา”น.ส.ทิพานันกล่าว
———